SGLT2 αναστολείς. Η θέση τους στη σύγχρονη θεραπευτική αντιμετώπιση ασθενών με Σακχαρώδη Διαβήτη τύπου 2. Καρδιαγγειακά οφέλη και μελλοντικές προοπτικές χρήσης. Συστηματική Ανασκόπηση
Creators: name: Καραμπιάλης, Φίλιππος Λεωνίδα
Publisher: name: Aristotle University of Thessaloniki
Year: 2023
Subjects: Σακχαρώδης διαβήτης τύπου 2
Αναστολείς συμμεταφορέα νατρίου-γλυκόζης 2
Καρδιαγγειακό όφελος
Type 2 Diabetes Mellitus
Sodium-Glucose Transporter 2 Inhibitors
Cardiovascular benefit

description: Ο επιπολασμός του Σακχαρώδη Διαβήτη τύπου 2 (ΣΔτ2) αυξάνεται διαρκώς και η αποτελεσματική αντιμετώπισή του αποτελεί πλέον επιτακτική ανάγκη. Παράλληλα, η Καρδιαγγειακή Νόσος (ΚΔΝ) αποτελεί νούμερο ένα αιτία θανάτου σε ασθενείς με ΣΔτ2. Τα τελευταία χρόνια, έχει έρθει στο προσκήνιο μία πολλά υποσχόμενη κατηγορία φαρμάκων, οι αναστολείς Συμμεταφορέων Νατρίου και Γλυκόζης 2 (αναστολείς SGLT2). Σκοπός της εργασίας είναι να περιγράψει το μηχανισμό δράσης τους, να αναδείξει τη θέση που κατέχουν σήμερα στο θεραπευτικό αλγόριθμο και πρωτίστως να επισημάνει τα καρδιαγγειακά οφέλη που προκύπτουν από τις μεγάλες πολυκεντρικές μελέτες των τελευταίων ετών, οι οποίες έγιναν με σκοπό την αξιολόγηση της καρδιαγγειακής τους ασφάλειας. Σήμερα οι αναστολείς SGLT2 είναι πλέον φάρμακα εκλογής όχι μόνο για την αντιμετώπιση του ΣΔτ2 αλλά και για παθήσεις του καρδιαγγειακού όπως είναι η καρδιακή ανεπάρκεια. Τέλος θα γίνει μία προσπάθεια να διερευνηθούν νέες προοπτικές από τη χρήση τους στο μέλλον. Έγινε αναζήτηση στις βάσεις δεδομένων PubMed και CENTRAL, τον Απρίλιο του 2023, τυχαιοποιημένων ελεγχόμενων κλινικών μελετών (RCTs), όπου γίνεται σύγκριση της επίδρασης των SGLT2 αναστολέων στα καρδιαγγειακά συμβάματα έναντι placebo. Έπειτα από την εφαρμογή των κριτηρίων επιλεξιμότητας κατά τη διαλογή προέκυψαν 8 RCTs. Στο σύνολό τους οι μελέτες έδειξαν μετρίου βαθμού μείωση στα μείζονα καρδιαγγειακά συμβάματα αλλά σημαντικού βαθμού μείωση στις νοσηλείες και τους θανάτους λόγω καρδιακής ανεπάρκειας (ΚΑ) στην ομάδα φαρμάκου. Μάλιστα το όφελος ήταν ανεξάρτητο από τη παρουσία ή όχι ΣΔτ2 στους ασθενείς. Η χρήση των SGLT2 αναστολέων σχετίζεται με καρδιαγγειακό όφελος, κυρίως όμως όσον αφορά την επιδείνωση της καρδιακής ανεπάρκειας. Ακόμα και σήμερα δεν είναι πλήρως γνωστοί οι μηχανισμοί μέσω των οποίων οι SGLT2 αναστολείς προσφέρουν αυτή τη καρδιοπροστασία, ούτε αν τα αποτελέσματα μπορούν να γενικευτούν σε άλλους πληθυσμούς (πχ. προδιαβητικοί ασθενείς, ασθενείς σε αρχικά στάδια ΚΔΝ).
description: The prevalence of Type 2 Diabetes Mellitus (T2DM) is constantly rising, and its effective confrontation is an imperative topic. Moreover, cardiovascular disease (CVD) is the number one cause of death in T2DM patients. In recent years, a promising category of drugs have come to the fore, the Sodium/Glucose Linked Transporter 2 (SGLT2) inhibitors. This paper focuses to describe the mechanism of action of these drugs, to highlight the place that they hold today in therapeutic algorithm, but primarily to point out the cardiovascular benefits resulting from the large multicenter trials of the latest years, which were held with purpose to evaluate their cardiovascular safety. Today SGLT2 inhibitors are drugs of choice not only for the treatment of T2DM but also for cardiovascular diseases such as heart failure. Finally, an attempt will be made to explore new perspectives from their use in the future. PubMed and CENTRAL databases were searched in April 2023 for randomized controlled trials (RCTs) which compared the effect of SGLT2 inhibitors on cardiovascular events with placebo. After applying the eligibility criteria during screening, 8 RCTs emerged. Overall, the studies showed a modest reduction in major cardiovascular events but a significant reduction in heart failure (HF) hospitalizations and deaths in the drug group. In fact, the benefit was independent of the presence or not of T2DM in patients. The use of SGLT2 inhibitors is associated with cardiovascular benefit, but mainly regarding the worsening of heart failure. Even today, the exact mechanisms through which SGLT2 inhibitors are associated with this cardiovascular benefit are not fully known, nor whether these results can be generalized to other populations (e.g., prediabetic patients, patients in the early stages of CVD).